Is dit regtig nodig om 'n spesifieke gebedsplek te hê? | Communitas Argief
by admin | May 2, 2013 | Gebed en Spiritualiteit | 0 comments
Met so plek voel jy sommer tuis by die Here of lus om met die Here te praat. As jy leeg is en niks het om te bid nie, is dit goed om net by die plek waar jy gereeld bid te gaan sit en jouself aan die Here oor te gee. Om 'n spesifieke plek te hê help jou met gebedsdissipline. Dit herinner jou aan 'n pad wat die Here met jou stap. Jy kan selfs 'n spesifieke Bybel of cd of boek by die gebedsplek laat. Jy kan dit inrig met jou gebedsimbole. Ek weet van iemand wat 'n gebedstoel in sy sitkamer se hoek het, waar hy elke oggend vroeg of soms laat in die aand gaan sit. Dit is die stoel wat 'n simbool van God se uitnodiging vir gebed word. Dit is die stoel wat hom herinner aan 'n vriendelike God wat altyd daar is. Hy vertel my dat die gebedstoel hom heeltyd aan sy intieme gesprekke met God herinner. Voorwaar 'n gunstelingplek in sy huis!
Vir sommiges is dit hulle studeerkamer. Vir ander hulle tuin. Om 'n spesifieke plek te hê is belangrik vir jou gebedsdissipline. Daar is nogal baie voorbeeld in die Bybel van mense wat 'n spesifieke plek gehad het om tot God te bid. Ek herinner my aan Daniël wat elke dag op 'n spesifieke plek voor God op sy knieë gestaan het. Ek roep die beeld van Sameul op. As jy 'n goeie gewoonte het, speel dit gewoonlik op 'n spesifieke plek af. 'n Gereelde plek help jou ook om gereelde gebedstye te handhaaf!
Natuurlik is die Here altyd by ons teenwoordig, maar as ek die Bybel lees , dan word spesifieke gebedstye van my gevra en 'n spesifieke plek help my beslis.